Úrad vlády SR				           Na rokovanie vlády SR
Sekcia hospodárskej politiky			           dňa  26.2.2003
								 k číslu: 808/2003
                                                                           k bodu: 17

S t a n o v i s k o

k Návrhu na uzavretie Dohody o financovaní medzi Slovenskou republikou a Európskou investičnou bankou
Slovensko – Projekt európskych ciest  – diaľnica D/61, Bratislava

I.

	Materiál predkladá podpredseda vlády a minister financií SR a minister dopravy, pôšt a telekomunikácií SR na základe uznesenia vlády SR č. 360 zo dňa 10.4.2002. Návrh obsahuje návrh uznesenia, predkladaciu správu, návrh dohody, doložku, vyhodnotenie  pripomienkového konania a návrh komuniké.

	Navrhuje sa, aby vláda SR súhlasila s návrhom Dohody o financovaní medzi Slovenskou republikou a Európskou investičnou bankou (EIB) – Slovensko – Projekt európskych ciest – diaľnica D/61. Celkové predpokladané náklady na projekt sú 83 mil. EUR. Pôžička EIB sa uvažuje vo výške 40 mil. EUR, vlastné zdroje a ISPA granty vo výške 43 mil. EUR.

II.

Vyhodnotenie pripomienkového konania je súčasťou materiálu. Pripomienky boli akceptované.

III.

	 Návrh sa predkladá s cieľom zabezpečiť financovanie projektu Výstavba diaľnice D 61, časť Viedenská cesta – Prístavný most v Bratislave. Projekt zahŕňa spracovanie projektovej dokumentácie a výstavbu 3,87 km dlhého prepojenia diaľnice.

	Odklad splácania istiny by mal byť počas realizácie stavby, t.j. v rokoch 2003-2005. Úver bude poskytnutý na 20 rokov.	

Z á v e r:
K návrhu uznesenia vlády SR nemáme pripomienky.

Bratislava 24. 2. 2003